Гучы, роднае слова!

Беларуская мова - гэта дзяржаўная мова беларусаў. Уваходзіць у індаеўрапейскую моўную сям'ю, славянскую групу, усходнеславянскую падгрупу.

Наша родная мова самая прыгожая і вельмі мілагучная. Яна - нібы спеў салаўя, нібы звон капелі ранняй вясной, нібы гук сярпа ў полі; яна цеплая, як матуліна пяшчота!

Давайце не цурацца роднай мовы,

Успамінаць яе жывыя словы,

Якія мы яшчэ ў маленстве чулі

У песнях-калыханках ад бабулі.

Ад гэтых слоў на сэрцы пацяплее,

Нібыта цёплым ветрыкам павее,

Над галавою разбягуцца хмаркі

І справы пойдуць лёгенька і шпарка.

Каб наш народ у свеце паважалі,

Жылі ў дружбе, шчыра працавалі,

У Ляхавічах, Гродне і Бабруйску

Давайце размаўляць па беларуску.

**Загадкі.**

Сем тысяч майстроў зрабілі хату без акон і без вуглоў. (Мурашкі, мурашнік)

Маленькі, гарбенькі ўсё поле праскача, дамоў прыбяжыць – цэлы год праляжыць. (Серп)

Не куст, а з лісточкамі, не рубашка, а сшыта, не чалавек, а расказвае. (Кніга.)

Не шкадуюць мяне, мнуць, у печ гарачую кладуць. А як вынуць, дык нажом будуць рэзаць. (Хлеб.)

Крылаў не маю, а хутка ляіаю. Сам мяне выпусціш, да потым не зловіш.(Слова)

Пад які куст заяц садзіцца, калі дождж ідзе? (Пад мокры)

Ці можа страус назваць сябе птушкай? ( Не, бо гаварыць не ўмее.)

Стаяць каля сценкі Юлькі,

На іх белыя кашулькі.

Сэрцы іх залатыя,

Адгадайце, хто такія? (Рамонкі)

Ідзе паважнаю хадою,

Нясе бліны пад барадою. (Певень)

Отбабуля важна села і глядзіць навокал смела.

У зямлю схавала лапаць,

як зачэпім – будзем плакаць.

Гэта злосная бабуля называецца ...*(цыбуля).*

У бабулі родны брат ласкавейшы быццам,

А да слёз давесці рад так, як і сястрыца.

Ты не вельмі плач, сынок, калі шчыплецца .. (часнок).

Гэта што за важны туз? Хвост зялёны, чэпкі вус?

Усім вядомы карапуз Пузан Пузанавіч ...*(гарбуз).*

З вусамі, а не стары, зайздросныя вочы.

За што-небудзь на двары учапіцца хоча.

Хопіць хітрасці на трох. Ну, на тое ж ён ...*(гарох).*

Ён вялікі і калматы,

Кажуць, што ён смокча лапу

Моцна можа ён равець

Хто гэта такі… **мядзведзь**

З вусамі, а не стары, у стручочках вочы.

За што небудзь у двары уцапіцца хоча.

Хопіць хітрасці на трох, ну на тое ж ён ….**гарох**

Смачная, духмяная, лістамі пахаваная.

Як убачыш, цячэ сліна. Што за ягада… **маліна**

Ляціць, гудзіць, нектар збірае

Салодкае і смачнае стварае…. **пчала**

**загадкі-рыфмаванкі**

Чырвонае цельца, каменнае сэрца,
Вінная на смак, а завецца як? (Вішня.)

На пруточку — буйны цвет, дробныя калючкі…
Не падлазь ка мне, малы, бо паколеш ручкі. (Ружа.)

Грыбкоў сабе насушыць, арэшкаў назбірае,
Зіма сняжком цярушыць, а ёй — бяда малая. (Вавёрка.)

3 гаспадаром сябруе, дом вартуе.
Ляжыць пад ганкам — хвост абаранкам. (Сабака.)

Ён раскажа і пакажа, як жыве планета наша.
А няма электратоку — ён без мовы і без зроку. (Тэлевізар.)

Бягу асфальтам і заўжды
Трымаюся за правады. (Тралейбус.)

Мной дзяўчынак называюць. А як толькі зацвітаю —
3 гудам рупным і вясёлым да мяне лятаюць пчолы. (Ліпа.)

На снезе пушыстым царыца стаіць,
У гронках агністых ззяе, гарыць. (Рабіна.)

I ў сто год я малады,
Маё насенне — жалуды. (Дуб.)

Маўклівая, зялёная, на ўзгорку стаіць.
Як ветрык падзьме — яно зашапаціць. (Асіна.)

Дрэва — я. I з табой мы даўно знаёмыя.
I вясной, і зімой я стаю зялёная. (Елка, сасна.)

**загадкі-пытанні**

Чаго на свеце багацей няма? (Зямлі.)

Хто ляціць без крылаў? (Вецер.)

Што без вады плавае? (Воблака.)

Што ў хаце ды не бачна? (Цяпло.)

Ці можа страус назваць сябе птушкай? (Не, бо гаварыць неўмее.)

Пад які куст заяц садзіцца, калі дождж ідзе? (Пад мокры.)

**беларускія народныя загадкі**

Стукае, грукае, а нідзе не відаць. (Гром.)

I тонкі, і доўгі, а з травы не відаць. (Дождж.)

Прыйшла чорна маці. Усіх паклала спаці. (Ноч.)

Сіняя пасцілка увесь свет накрыла. (Неба.)

Глянеш – заплачаш, а ўсе яму рады. (Сонца.)

Ляцеў птах, на ваду – бах.
Вады не скалыхнуў, на дно патануў. (Снег.)

Хуткагаворкі

Твая маці і мая маці
Пяклі булкі ў адной хаце.

Зубраня зубрыла ўрок,
Вызубрыла на зубок.

На двары стары баран
Грукаў зранку ў барабан.

Ліска з лыжкай,
Мышка з міскай.

I тут гу-гу, і там гу-гу,
І нічога разабраць не магу.

Стракаталі дзве сарокі:
Саваня праспала ўрокі.